《疏影 疏影庵填词图，为方玉裁题。》
清代·姚燮

环枝匝萼。露烟心一摺，蠡槛蟾幕。凤羽双纤，纤梦刚圆，偷声莫幕清角。

幽思融到香微处，转坐似、癯禅枯索。累个人、伴尔清寒，者样茜红衣薄。

撩我东风绮恨，绿华亸翠袖，肩瘦如削。露泣春樽，月夺春灯，花底画笺亲拓。

自翻一曲江南别，久梦断、水边篱落。甚心情、再按琼箫，得似使君豪乐。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。